હનુમા વિહારી, કેટલાક ક્રિકેટ પ્રેમીઓ માટે આ નવુ નામ હોઇ શકે છે પરંતુ અંડર-19 અને ઘરેલુ ક્રિકેટમાં તે ઘણા સમયથી ચર્ચામાં છે. આંધ્ર પ્રદેશના કાકિનાડામાં 13 ઓક્ટોબર 1993માં જન્મેલા હનુમાને કન્નાના નામથી પણ ઓળખવામાં આવે છે. હનુમાએ અત્યાર સુધી 63 ફર્સ્ટ ક્લાસ મેચમાં 59.79ની એવરેજથી 5142 રન બનાવ્યા છે જેમાં 15 સદી અને 24 અડધી સદી સામેલ છે. લિસ્ટ-એ (ઘરેલુ વન ડે ક્રિકેટ)માં તે 56 મેચમાં 2268 રન બનાવી ચુક્યો છે જેમાં 4 સદી અને 13 અડધી સદી સામેલ છે. તે 2012 અંડર-19 ક્રિકેટ વર્લ્ડ ચેમ્પિયન ટીમનો ભાગ હતો અને તાજેતરમાં ઇંગ્લેન્ડમાં ઇન્ડિયા-એ ટીમનો ભાગ રહ્યો હતો. ઇંગ્લેન્ડ-એ વિરૂદ્ધ વન ડે સિરીઝની ચાર મેચમાં તેને 291 રન બનાવ્યા હતા જેમાં એક સદી પણ સામેલ હતી.